15.10.2013 Euroopan unionin virallinen lehti L 273/37 KOMISSION TÄYTÄNTÖÖNPANOPÄÄTÖS, annettu 11 päivänä lokakuuta 2013, Kyproksessa käytettävän sianruhojen luokitusmenetelmän hyväksymisestä tehdyn päätöksen 2005/7/EY muuttamisesta ruhojen vaihtoehtoisen tarjontamuodon osalta (tiedoksiannettu numerolla C(2013) 6583) (Ainoastaan kreikankielinen teksti on todistusvoimainen) (2013/502/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (') ja erityi- sesti sen 43 artiklan m alakohdan yhdessä sen 4 artiklan kanssa, sekä katsoo seuraavaa: (1) — Komission päätöksellä 2005/7/EY (?) hyväksytään yhden sianruhojen vaihtoehtoisen tarjontamuodon luokitus- menetelmän käyttö Kyproksessa. (2) — Kypros on pyytänyt, että komissio antaisi sille luvan sää- tää päätöksen 2005/7/EY 2 artiklassa ja asetuksen (EY) N:o 1234/2007 liitteessä V olevan B.III kohdan ensim- mäisessä alakohdassa määritellystä vakiotarjontamuo- dosta poikkeavasta sianruhojen tarjontamuodosta. (3) — Asetuksen (EY) N:o 1234/2007 liitteessä V olevan B.III kohdan toisen alakohdan mukaan jäsenvaltioiden voidaan sallia säätää mainitun kohdan ensimmäisessä alakohdassa määriteltyyn tarjontamuotoon nähden erilaisesta tarjonta- muodosta, jos niiden alueella tavanomaisesti noudatettu kauppatapa eroaa mainitusta vakiotarjontamuodosta. Kyproksen hakemuksen mukaan sen alueella on kaupal- lisena käytäntönä, että ruhot voidaan tarjota niin, että niihin on jätetty kieli, munuaiset ja kylkirasva. Sen vuoksi tämä vakiotarjontamuodosta poikkeava tarjontamuoto olisi sallittava Kyproksessa. (4) — Jotta sianruhot voidaan hinnoitella verrattavin perustein, tämä erilainen tarjoamistapa olisi otettava huomioon mu- kauttamalla tällaisissa tapauksissa todettua painoa vakio- tarjontamuotoon. (') EUVL L 299, 16.11.2007, s. 1. (?) Komission päätös 2005/7/EY, tehty 27 päivänä joulukuuta 2004, Kyproksessa käytettävän sianruhojen luokitusmenetelmän hyväksy- misestä (EUVL L 2, 5.1.2005, s. 19). (5) — Sen vuoksi päätöstä 2005/7/EY olisi muutettava. (6) = Tässä päätöksessä säädetyt toimenpiteet ovat maatalou- den yhteisen markkinajärjestelyn hallintokomitean lau- sunnon mukaiset, ON HYVÄKSYNYT TÄMÄN PÄÄTÖKSEN: 1 artikla Korvataan päätöksen 2005/7/EY 2 artikla seuraavasti: ”2 artikla Poiketen siitä, mitä asetuksen (EY) N:o 1234/2007 liitteessä V olevan B.III kohdan ensimmäisessä alakohdassa säädetään va- kiotarjontamuodosta, sianruhot voidaan tarjota Kyproksessa niin, että niihin on jätetty kieli, munuaiset ja kylkirasva ennen punnitsemista ja luokittelemista. Tällaisessa tarjontamuodossa ruhon todettua lämminpainoa on mukautettava seuraavaa laskukaavaa käyttäen: Ruhon lämminpaino = ruhon lämminpaino kieli, munuaiset ja kylkirasva mukaan luettuina — 2,6 prosenttia.” 2 artikla Tämä päätös on osoitettu Kyproksen tasavallalle. Tehty Brysselissä 11 päivänä lokakuuta 2013. Komission puolesta Dacian CIOLOS Komission jäsen